**Zmluva o poskytovaní čistiacich a upratovacích služieb (ďalej len ,,zmluva“)**

uzatvorená podľa § 269 ods. 2 Obchodného zákonníka

Číslo zmluvy u objednávateľa:

Číslo zmluvy u poskytovateľa:

**Zmluvné strany :**

Objednávateľ: **Pôdohospodárska platobná agentúra**

sídlo: Hraničná 12, 815 26 Bratislava

v zastúpení: Ing. Jaroslav Jánoš, generálny riaditeľ

IČO: 30 794 323

bankové spojenie: štátna pokladnica Bratislava

IBAN: SK32 8180 0000 0070 0011 6152

Poverený zamestnanec vo

veciach zmluvy a

zodpovedný za jej plnenie:

Pôdohospodárska platobná agentúra je rozpočtová organizácia zriadená zákonom č. 473/2003 Z. z. o Pôdohospodárskej platobnej agentúre, o podpore podnikania v pôdohospodárstve a o zmene a doplnení niektorých zákonov v znení neskorších predpisov.

(ďalej len ako „objednávateľ“)

Poskytovateľ:

sídlo:

Zapísaný:

IČO:

DIČ:

Bankové spojenie:

IBAN:

Poverený zamestnanec vo

veciach zmluvy a

zodpovedný za jej plnenie:

(ďalej len ako „poskytovateľ“)

(ďalej spolu „objednávateľ“ a „poskytovateľ“ aj ako „zmluvné strany“)

**Čl. I.**

**Predmet zmluvy**

* 1. Predmetom tejto zmluvy je záväzok poskytovateľa poskytovať objednávateľovi v súlade s podmienkami tejto zmluvy a v rozsahu a za podmienok uvedených v prílohe č. 1 tejto zmluvy – Opis predmetu zákazky Upratovacie a čistiace služby – zelené verejné obstarávanie v interiéri administratívnej budovy Pôdohospodárskej platobnej agentúry: Hraničná 4826/12, 821 05 Bratislava, o rozlohe 6709,14 m2 (ďalej len „služby“).
	2. Poskytovateľ sa zaväzuje poskytovať služby, ktoré sú predmetom tejto zmluvy vo vlastnom mene a na vlastnú zodpovednosť, rešpektujúc podmienky dohodnuté v tejto zmluve. Ďalej sa zaväzuje poskytovať tieto služby riadne, včas, bez vád, s potrebnou odbornou starostlivosťou a tomu zodpovedajúcou kvalitou podľa platných zákonov a interných predpisov objednávateľa, s ktorými bol poskytovateľ riadne oboznámený.
	3. Objednávateľ sa zaväzuje v súlade s touto zmluvou zaplatiť poskytovateľovi za skutočne poskytnuté služby podľa tejto zmluvy dohodnutú odmenu podľa Čl. II. tejto zmluvy a platných podmienok dohodnutých v tejto zmluve.
	4. Poskytovateľ potvrdzuje, že sa v plnom rozsahu oboznámil s rozsahom a povahou poskytovaných služieb, sú mu známe technické, kvalitatívne a iné podmienky potrebné k realizácii predmetu zmluvy. Súčasne vyhlasuje, že je personálne, technicky a odborne spôsobilý na poskytovanie služieb, ktoré sú predmetom tejto zmluvy.
	5. Poskytovateľ potvrdzuje, že má oprávnenie na poskytovanie služieb, ktoré sú predmetom tejto zmluvy.

**Čl. II.**

**Cena za poskytované služby**

* 1. Cena za poskytované služby za celý predmet zákazky, ktorý je uvedený v Čl. I. tejto zmluvy je stanovená v zmysle zákona č. 18/1996 Z. z. o cenách v znení neskorších predpisov a na základe verejného obstarávania nasledovne:

 Cena za 1 mesiac bez DPH ....................................................................

DPH 20% ....................................................................

Cena za 1 mesiac s DPH ....................................................................

Celková cena bez DPH za 12 mesiacov ....................................................................

DPH 20% ....................................................................

Celková cena s DPH za 12 mesiacov ....................................................................

Poskytovateľ je/nie je platcom DPH.

* 1. Cena za poskytované služby podľa bodu 2.1 tejto zmluvy je záväzná a konečná a môže byť upravovaná len v dôsledku zmeny všeobecne záväzných právnych predpisov SR ovplyvňujúcich cenu poskytovaných služieb (daňové predpisy, DPH a pod.)

**Čl. III.**

**Platobné podmienky**

3.1 Objednávateľ uhradí cenu za skutočne poskytnuté služby podľa Čl. II. tejto zmluvy na

základe poskytovateľom vystavených a objednávateľovi doručených mesačných faktúr.

3.2 Poskytovateľ vystaví faktúru mesačne vo výške určenej podľa Čl. II bodu 2.1 tejto zmluvy a v súlade s prílohou č. 1 tejto zmluvy.

3.3 Každá faktúra bude poskytovateľom vystavená najneskôr do 5 pracovných dní po uplynutí kalendárneho mesiaca. Lehota splatnosti faktúr je 30 kalendárnych dní odo dňa doručenia faktúry objednávateľovi.

3.4 Objednávateľ má právo vrátiť faktúru, ak táto neobsahuje náležitosti daňového dokladu alebo porušuje podstatné zmluvné povinnosti. Objednávateľ je povinný takúto faktúru zaslať do troch (3) pracovných dní poskytovateľovi, ktorý faktúru podľa charakteru nedostatkov buď opraví alebo vystaví novú. U takto opravenej alebo novej faktúry plynie nová lehota jej splatnosti.

3.5 Preddavky objednávateľ neposkytuje.

**Čl. IV.**

**Termín a spôsob plnenia**

4.1 Poskytovateľ sa zaväzuje poskytovať služby objednávateľovi počas trvania účinnosti tejto zmluvy, a to:

4.2 Začiatok poskytovania služieb: **01.04.2021**

 Koniec poskytovania služieb:  **31.03.2022**

4.3 Konkrétny čas a rozsah poskytovaných služieb, ktoré bude poskytovateľ vykonávať je uvedený v prílohe č. 1: Opis predmetu zákazky Upratovacie a čistiace služby – zelené verejné obstarávanie.

**Čl. V.**

**Práva a povinnosti zmluvných strán**

5.1 Práva a povinnosti objednávateľa:

a) Objednávateľ je povinný poskytnúť poskytovateľovi potrebnú súčinnosť a všetky potrebné informácie na poskytovanie služieb.

b) Objednávateľ je povinný zabezpečiť prístup zamestnancom poskytovateľa do priestorov týkajúcich sa poskytovaných služieb.

c) Objednávateľ je oprávnený kedykoľvek, prostredníctvom svojich poverených zamestnancov kontrolovať kvalitu poskytovaných služieb.

d) Objednávateľ sa zaväzuje bezplatne poskytnúť poskytovateľovi studenú a teplú vodu a elektrickú energiu potrebnú pre plnenie predmetu zmluvy.

e) Objednávateľ zabezpečí, aby upratované priestory boli sprístupnené pracovníkom poskytovateľa po celú dobu plnenia predmetu zmluvy v dohodnutom čase. Služby sa podľa dohody účastníkov môžu realizovať len v pracovných dňoch. Zmena času výkonu služieb je možná len so súhlasom oboch účastníkov, pričom súhlas musí byť písomný.

f) Objednávateľ sa zaväzuje bezplatne poskytnúť poskytovateľovi skladové priestory potrebné na uskladnenie mechanizácie a čistiacich prostriedkov a šatne, resp. adekvátne priestory určené na prezliekanie pracovníkov poskytovateľa. Priestor musí byť uzamykateľný.

g) Objednávateľ zabezpečí poskytovateľovi kontajnery na sústreďovanie odpadu, ktorý vznikne pri plnení predmetu zmluvy. Poskytovateľ je povinný riadiť sa pritom pokynmi objednávateľa.

* 1. Práva a povinnosti poskytovateľa:

a) Poskytovateľ sa zaväzuje poskytovať služby potrebným počtom odborne spôsobilých osôb tak, aby nedošlo k narušeniu chodu činnosti objednávateľa.

b) Poskytovateľ sa zaväzuje poskytovať všetky služby v súlade s platnými právnymi predpismi, touto zmluvou a Prílohou č. 1 Opis predmetu zákazky Upratovacie a čistiace služby – zelené verejné obstarávanie. .

c) Poskytovateľ je povinný riadiť sa pokynmi objednávateľa, poskytovať služby v dohodnutom termíne a v náležitej kvalite.

d) Poskytovateľ zodpovedá za všetky škody spôsobené objednávateľovi, ku ktorým dôjde v dôsledku jeho činnosti, činnosti jeho zamestnancov ako aj zanedbaním jeho povinností.

e) Poskytovateľ sa zaväzuje používať pri plnení predmetu zmluvy čistiace a dezinfekčné prostriedky, ktoré sú vhodné pre použitie u objednávateľa a sú schválené príslušnými hygienickými normami SR a sú šetrné k životnému prostrediu, v súlade s Prílohou č. 1 Opis predmetu zákazky Upratovacie a čistiace služby – zelené verejné obstarávanie.

f) Poskytovateľ je zodpovedný za to, že práceneschopnosť, dovolenky a iná neprítomnosť jeho zamestnancov v práci, pokiaľ nie je spôsobená objektívnymi okolnosťami alebo zásahom vyššej moci, neovplyvnia plnenie predmetu zmluvy. V prípade neprítomnosti pracovníka, poskytovateľ zabezpečí náhradu v najkratšom možnom čase od zistenia uvedenej skutočnosti, najneskôr do 24 hodín.

g) Poskytovateľ poskytuje všetky svoje stroje, zariadenia a materiál potrebný pre plnenie zmluvy. Zároveň sa zaväzuje používať len také výrobky, ktoré vylučujú poškodenie čistených objektov a zariadení. Na výkon práce je poskytovateľ povinný použiť vlastné technické a materiálové vybavenie, ktoré zahŕňa tiež nákup, dovoz a použitie čistiacich a dezinfekčných prostriedkov a hygienického tovaru, čo je zohľadnené v cene za poskytované služby podľa Čl. II. tejto zmluvy.

h) Zamestnanci poskytovateľa sú povinní dodržiavať bezpečnostné predpisy v zmysle platných právnych predpisov a prevádzkový a hygienický režim objednávateľa. Poskytovateľ je povinný zabezpečiť pravidelnú kontrolu svojich zamestnancov a osôb, ktoré na výkon práce použije, ako aj pravidelnú kontrolu kvality nimi vykonávanej práce.

i) Zamestnanci poskytovateľa sú povinní odovzdať všetky veci nájdené na miestach výkonu práce určenej osobe objednávateľa a tejto tiež hlásiť zistené závady a poškodenia nábytku a ostatných zariadení v priestoroch výkonu práce.

j) Zamestnanci poskytovateľa majú zakázané nahliadať do písomných dokladov a iných technických prostriedkov (napr. výpočtová technika, mobilné telefóny, atď...) objednávateľa. V prípade nedodržania tohto ustanovenia nesmie poskytovateľ umožniť ďalší výkon práce takéhoto zamestnanca u objednávateľa a je povinný uhradiť objednávateľovi škodu tým vzniknutú.

k) Zamestnanci poskytovateľa sa riadia pokynmi zamestnanca určeného objednávateľom.

l) Poskytovateľ sa zaväzuje poskytnúť svojim zamestnancom okrem čistiacich prostriedkov aj pracovné prostriedky a pracovné náradie potrebné pre výkon upratovacích prác v zmysle tejto zmluvy.

m) Poskytovateľ sa zaväzuje predložiť objednávateľovi zoznam zamestnancov, ktorí budú vykonávať dohodnuté služby v zmysle tejto zmluvy a v prípade zmien ho aktualizovať. Zoznam zamestnancov predloží poskytovateľ objednávateľovi pri podpise tejto zmluvy.

n) Poskytovateľ sa zaväzuje viesť mesačný výkaz služieb v zmysle tejto zmluvy a spotrebného materiálu. Na vyžiadanie objednávateľa je poskytovateľ povinný ho vydať k nahliadnutiu.

o) Poskytovateľ je povinný umožniť, aby objednávateľ prostredníctvom svojich poverených zamestnancov kontroloval kvalitu poskytovaných služieb.

p) Poskytovateľ zodpovedá objednávateľovi za kvalitu poskytnutých služieb podľa Čl. I tejto zmluvy a prílohy č. 1 tejto zmluvy bez ohľadu na to, či tieto služby poskytol sám alebo prostredníctvom tretích osôb (subdodávateľov).

**Čl. VI.**

**Zmluvné pokuty a úroky z omeškania**

* 1. Zmluvné strany sa dohodli, že v prípade, ak poskytovateľ nezabezpečí služby dohodnuté v Čl. I. bod 1.1 v spojení s prílohou č. 1 tejto zmluvy riadne a včas je povinný zaplatiť objednávateľovi na základe jeho písomnej výzvy zmluvnú pokutu vo výške 100,00 eur za každé jednotlivé porušenie povinností podľa Čl. I. bod 1.1 v spojení s prílohou č. 1. V prípade, ak poskytovateľ tak neurobí, je objednávateľ oprávnený krátiť o výšku zmluvnej pokuty poskytovateľom predloženú faktúru. Týmto nie je dotknuté právo objednávateľa na náhradu škody podľa § 373 a nasl. Obchodného zákonníka.

6.2 Objednávateľ je oprávnený počas poskytovania plnenia predmetu zmluvy vykonávať kontrolu, či poskytovateľ používa čistiace prostriedky, ktoré spĺňajú požadované environmentálne požiadavky v zmysle Prílohy č. 1 Opis predmetu zákazky Upratovacie a čistiace služby – zelené verejné obstarávanie tejto zmluvy. V prípade ak poskytovateľ poruší povinnosť používať pri poskytovaní upratovacích služieb čistiace prostriedky, ktorým bola udelená environmentálna značka EU alebo iná environmentálna značka typu I podľa normy EN ISO 14024, alebo inú environmentálnu požiadavku a objednávateľ zistí pri výkone kontroly porušenie týchto povinností, uloží objednávateľ poskytovateľovi zmluvnú pokutu vo výške 200,- eur a to aj opakovane.

Ak objednávateľ zistí porušenie povinností uvedených v tomto bode v dvoch po sebe uskutočnených kontrolách, bude sa toto porušenie považovať za podstatné porušenie zmluvy a objednávateľ je v takom prípade oprávnený odstúpiť od zmluvy.

6.3 Táto faktúra sa nebude považovať za faktúru pre účely DPH.

6.4 Dohodou o zmluvnej pokute nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške. Zmluvné strany sú povinné navzájom si uhradiť prípadné škody, ktoré spôsobili porušením povinností uvedených v tejto zmluve druhej zmluvnej strane v súlade s príslušnými ustanoveniami Obchodného zákonníka. Škodou sa rozumie aj povinnosť objednávateľa zaplatiť príslušnému orgánu správnu pokutu, v prípade nedodržania ktorejkoľvek zmluvnej povinnosti zo strany poskytovateľa alebo jeho subdodávateľa.

**Čl. VII.**

**Reklamácia a zodpovednosť**

* 1. Poskytovateľ zodpovedá za kvalitné vykonanie služieb.
	2. Vady poskytnutých služieb je objednávateľ povinný oznámiť poskytovateľovi bezodkladne po tom, čo sa o nej dozvie formou reklamácie písomne alebo elektronicky na adresu uvedenú v záhlaví tejto zmluvy, resp. kontaktnej osobe uvedenej v Čl. VIII. tejto zmluvy.
	3. V prípade odôvodnenej reklamácie vady objednávateľom má poskytovateľ povinnosť odstrániť vadu do 24 hodín po takejto reklamácii. Ak poskytovateľ neodstráni vady v stanovenom termíne, objednávateľ má právo na zľavu do výšky 25 % z dohodnutej ceny z príslušnej faktúry za daný mesiac.
	4. Poskytovateľ zodpovedá objednávateľovi za vady, ktoré mu vznikli nekvalitným poskytnutím služieb v zmysle tejto zmluvy.

**Čl. VIII.**

**Kontaktné osoby**

* 1. Zodpovednými osobami za vecné plnenie vyplývajúce zo zmluvy sú:
		1. Na strane objednávateľa:
		2. Na strane poskytovateľa:

 **Čl. IX.**

 **Subdodávky**

9.1. Ak má Poskytovateľ v úmysle zadať plnenie, ktoré je predmetom tejto Zmluvy, subdodávateľom, môže tak urobiť iba s predchádzajúcim písomným súhlasom Objednávateľa, ktorý takýto bez závažného a opodstatneného dôvodu neodoprie. V takomto prípade Poskytovateľ zodpovedá rovnako akoby Zmluvu plnil sám.

9.2. V Prílohe č. 2 tejto Zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

9.3 Poskytovateľ je oprávnený zmeniť subdodávateľa iba s predchádzajúcim písomným súhlasom Objednávateľa. Poskytovateľ je pritom povinný oznámiť Objednávateľovi údaje podľa bodu 9.2 tohto článku Zmluvy o novom subdodávateľovi. Poskytovateľ je povinný Objednávateľovi oznámiť akúkoľvek zmenu údajov u subdodávateľov, uvedených v Prílohe č. 2 tejto Zmluvy, a to bezodkladne.

9.4 Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

9.5 Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona č. 315/2016 Z. z. o registri partnerov verejného sektora.

**Čl. X.**

**Ukončenie zmluvy**

## 10.1 Zmluvné strany majú právo ukončiť túto zmluvu buď na základe dohody alebo jednostranne zo strany objednávateľa a to písomnou výpoveďou bez uvedenia dôvodu kde sa uplatňuje  jednomesačná výpovedná lehota, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane a ukončí sa posledným dňom nasledujúceho kalendárneho mesiaca.

## 10.2 Objednávateľ má právo odstúpiť od zmluvy v prípade, ak poskytovateľ nerealizuje predmet zmluvy podľa Čl. I. bod 1.1 a porušuje ustanovenia tejto zmluvy a porušuje povinnosti mu vyplývajúce z tejto zmluvy. Objednávateľ v uvedenom prípade postupuje tak, že písomne vyzve poskytovateľa a určí mu dodatočne primeranú lehotu na splnenie záväzkov vyplývajúcich zo zmluvy a písomne ho upozorní, že v prípade neplnenia povinností vyplývajúcich zo zmluvy po stanovenom termíne (po uplynutí uvedenej lehoty) od zmluvy odstúpi.

## 10.3 Poskytovateľ môže odstúpiť od zmluvy v prípade, ak objednávateľ neplní svoje povinnosti vyplývajúce zo zmluvy. Poskytovateľ v takomto prípade musí vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne ho upozorniť, že v prípade neplnenia povinností vyplývajúcich zo zmluvy po stanovenom termíne ( po uplynutí uvedenej lehoty) od zmluvy odstúpi.

## 10.4 Ukončením zmluvného vzťahu nie je dotknuté právo na náhradu škody.

**Čl. XI.**

**Záverečné ustanovenia**

11.1 Táto zmluva sa uzatvára na dobu určitú v zmysle Čl. IV. bodu 4.2 tejto zmluvy.

11.2 Zmluvné strany sa zaväzujú svoje spory riešiť predovšetkým vzájomnou dohodou, ak nedôjde k dohode môže sa ktorákoľvek zo zmluvných strán obrátiť s vecou na príslušný všeobecný súd.

## 11.3 Vzťahy touto zmluvou neupravené sa spravujú príslušnými ustanoveniami Obchodného zákonníka a súvisiacimi všeobecne záväznými právnymi predpismi SR.

## 11.4 Túto zmluvu je možné meniť alebo dopĺňať iba formou písomných očíslovaných dodatkov podpísaných zmluvnými stranami tvoriacich neoddeliteľnú súčasť tejto zmluvy.

## 11.5 Neoddeliteľnou súčasťou tejto zmluvy je:

##  Príloha č. 1 – Opis predmetu zákazky Upratovacie a čistiace služby – zelené verejné obstarávanie.

 Príloha č. 2 – Zoznam subdodávateľov

11.6 Zmluva je vyhotovená v štyroch exemplároch s platnosťou originálu, z ktorých po podpísaní objednávateľ obdrží tri a poskytovateľ jedno vyhotovenie.

11.7 Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia v Centrálnom registri zmlúv, nie však skôr ako 01.04.2021.

11.8 Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v Centrálnom registri zmlúv vedenom Úradom vlády SR.

11.9 Zmluvné strany vyhlasujú, že sa oboznámili s obsahom tejto zmluvy, že ju uzavreli slobodne, vážne, určite a zrozumiteľne, nie v tiesni a za nevýhodných podmienok a na znak súhlasu s jej obsahom ju dobrovoľne podpisujú.

V Bratislave dňa: V Bratislave dňa:

Za poskytovateľa: Za objednávateľa:

............................................. ...................................................

 Ing. Jaroslav Jánoš

 generálny riaditeľ PPA